Nóra litla , hvert ætli þú hafir svo sem getað farið ? Jafnvel þótt þú hefðir tiplað yfir þessi ár sem eru á milli okkar biðu þín engin sældarkjör í húsi mínu . Þér að segja , síst er það betra annars staðar . Það hefur harnað á dalnum og samkvæmt heilagri venju bitnar atvinnuleysi ævinlega fyrst á konum en hafi ég skilið þig rétt muntu vilja sjá fyrir þér sjálf á heiðarlegan hátt – Drottinn minn ! Fjörðurinn er spegilsléttur og djúpur . Bráðum kemur tunglið upp fyrir hvíta fjallsröndina þá verður ratljóst .